經數:一七三五

經名:大方廣佛華嚴經疏卷第五十

頁數:八八一

上      欄

境顯其非有. 乃至眞如皆不可得故. 是以諸

境雲興而常寂也. 如無旣爾. 如眞如等無變

易等亦然. 第二佛子至應知心下. 近取諸

心以肉佛境. 於中二. 先正明後徵釋. 今初.

無量無邊語其相用廣大. 無縛無脫. 明其體

性深寂. 次徵意云. 何以將心肉於佛境. 釋

意云. 菩薩自心. 隨思卽顯故無分量. 佛境

亦爾. 隨機顯現. 若身若智何有量耶. 智

假思顯則性無縛脫. 不爲相縛後無脫故.

第二佛子如大龍下喩顯. 文有三喩. 前二喩

無縛無脫. 後一喩無量無邊. 無量無邊通

前二段. 今初. 前明降雨無從喩. 正喩無縛

脫. 旣無來處有何縛脫耶. 後明海水從心

喩. 喩無縛脫所因. 水從心力爲因. 非定

內外. 智從昔願. 經起故來卽無來. 第二海水

宏深喩. 喩無量無邊中三. 先標章誡聽. 二

佛子此閻色下喩顯. 三佛子1於汝意下. 法合

喩中三. 初別顯水多文有四節. 一四洲水.

二龍王雨水. 三宮殿出水. 四娑竭龍王兼雨

兼出. 皆後後倍前以顯深廣. 二其所出下.

通顯水相. 涌出故潮上速. 爲寶消故潮下.

此爲極說. 三佛子如是大海下. 通顯無量

兼水有四. 第三合中二. 先合水無量. 佛智

一念卽無窮盡. 肉盡三際周乎十方. 重重

重重安可喩顯. 二佛子至應知如來下. 合

通顯無量. 非唯智爲佛境. 菩提分等皆分

齊境也. 智海合水餘合寶等. □顯可知. 大

文第三總結. 卽結云知意. 不知佛境. 安能

利生. 第二偈頌. 五偈分二. 初一頌法說. 餘

中        欄

頌前喩亦二. 初二合頌前二喩. 同喩無縛

脫. 後二頌大海宏深喩. 但頌通顯無量. 餘

文略無. 第六出現之行. 前明分齊境智無

邊. 今彰運用則悲智無盡. 雖智海已滿悲

無息故. 長行中二. 先標擧後釋相. 釋相中

三. 初雙標二行. 次雙釋二行. 後雙結二行.

今初. 義有多含. 一無□行者. 卽理之事行.

眞如行者. 卽事之理行. 前卽行相後卽行

體. 又前是卽智之悲. 後是卽悲之智. 前卽

眞之俗. 後卽俗之眞融而無□. 爲如來行.

第二佛子如眞如下. 雙釋中二. 先釋眞如行.

後釋無熟行. 今初. 眞如之名言含法喩. 文

中有三. 初牒名以解. 明體絶三際故同眞

如. 契如成行行卽如也. 過未非緣故不生

不動. 現在離緣故非起也. 二復擧法界無

形. 明雙非契中. 是知實相等皆如來行. 三

擧鳥飛虛空喩. 釋非量義. 非量有二. 一行

廣無量故. 云如來行無邊際故. 二卽事同

眞便無分量故. 以空喩. 旣無有量何有

無量若謂無量卽是量故. 雙非永寂爲如

來行故. 心彌虛空彌曠. 終日行而未曾行.

故涅槃云. 復有一行是如來行. 所謂大乘大

般涅槃. 第二佛子如來應正等下. 釋無□

行. 文中二. 先約法總明. 後以喩別顯. 今初.

智無所住悲示所行. 卽悲智無□自無二

□. 令他無□皆無□行也. 二別以喩顯中

二喩. 初金翅闢海喩. 喩卽智之悲. 後日月

無思喩. 喩悲不失智. 第三佛子至應以如

是下. 雙結二行. 性結眞如. 相結無□. 第二

下      欄

偈頌有五. 前三頌眞如後. 二頌無□. 第七

出現菩提圓行之果. 故對緣造修必有成

正覺. 故文中三. 謂徵起釋相總結. 徵言正覺

略顯五門. 一釋名. 晉名菩提存其梵語. 此

□爲覺. 正揀二乘成異菩薩. 初會已顯. 又

單語菩提. 但是所覺之道. 今云成者. 卽理

智契合之名. 二明體性. 攝論云. 二智二斷

爲菩提體. 智論云. 菩提菩提斷俱名爲菩提.

若依此經通一切法. 如文具之. 三辨種

類. 或說唯一如智契合無二相故. 淨名云.

夫如者不二不異故. 或開爲二. 大品明有

性淨菩提及修成故. 亦名性淨方便淨也.

或分爲三. 約三乘故. 如十地論或開爲

四. 涅槃云. 下智觀者. 得聲聞菩提. 乃至上

上智觀得佛菩提. 又四智菩提亦是四義. 或

分爲五. 如大品智論說發心等故. 或具

明十. 如離世間品. 唯十爲圓是此所辨. 三

除前一. 四除前三. 五除前四. 餘皆兼通. 同

敎一乘之所攝故. 若業用所現. 則無所不

3收. 四明業用文有十門. 而體用參顯各

隨別義立4目. 今統收之. 謂緣二諦斷二

障. 證二空起二智. 印群機現萬像. 具十

身遍十方. 周於毛端微塵等處. 通因及果

業用無邊. 具如文顯. 五者辨相. 卽常釋文

略辨十門. 一總明體相. 二5卽現萬機. 三

體相甚深. 四三輪平等. 五因果交徹. 六體

離虧盈. 七相無增減. 八用該動寂. 九周

6于法界. 十普遍諸心. 十門之中亦可當門

別數. 今且以初爲總餘九爲別. 別雖九

經數:一七三五

經名:大方廣佛華嚴經疏卷第五十

頁數:八八二

上      欄

門而釋十義. 初釋第一. 二釋第十. 謂擧初

該後. 三從第二次第解釋. 第十一門釋八

九二義. 至文當知. 釋文顯然不應異解. 今

初. 總明具有十門. 皆含體相用三. 一寂照

爲菩提體. 故云於一切義無所觀察. 一切義

者. 眞俗境也. 觀極於無觀故. 淨名云. 不觀

是菩提離諸緣故. 如海無心而能頓鑒. 非

無所了故. 晉經云解一切義. 二經合明義

方圓. 妙解卽是觀觀卽無觀. 旣觀念斯寂無

惑習種. 無觀是體照斷爲用. 合之爲相. 二

等同萬法爲菩提體. 謂1智與理冥同一圓

覺. 故云於法平等. 而不失照. 決斷分明云

無疑惑. 旣無所疑卽所知永寂. 上二已攝

攝論之體. 三一成一切成. 不見生佛有異

故云無二. 以知一切衆生卽菩提相故. 亦

是能所不二淨名云. 不二是菩提離意法

故. 四總指前三體相2寂滅. 寂滅是菩提滅

諸相故. 五卽心行處滅湛然不遷. 亦是不行.

是菩提無憶念故. 六雖覺而常定不住定

故. 七有三義. 一橫遍十方廣無量故. 二體

無生滅絶分量故. 八亦二義. 一□念念成

無際畔故. 二一得永常無後際故. 心無初

相冥符於理. 無前際故. 九離邊契中. 晉

經此前有無縛無脫. □含在二邊之內. 謂若

染若淨若縛若脫. 有無一異等. 斯邊皆離

不偏住著. 故曰離邊. 非見有邊邊卽中故.

無中無邊方住中道. 十總顯離言. 上九寄

言顯深. 未盡菩提之奧. 故收歸性離. 令

亡言契之. 第二知一切衆生下. 印現萬機.

中      欄

卽海印三昧. 文中三. 初法. 一念知三世名

一切智. 次喩卽擧海印以喩菩提無心頓現.

三合. 言無所現者. 有三義. 一無心現故如

海. 二所現空故如像. 三無別體故. 如水與

像不可分異. 自體顯現故名爲覺. 起信論

云. 諸佛如來離於具想無所不遍. 心眞實

故. 卽是諸法之性自體. 顯照一切妄法. 有

大智用斯卽無思. 顯照同體之境爲菩提相

用. 故上文云於一切義無所觀察. 第三佛子

諸佛菩提下. 性相甚深. 性離言故. 理圓言偏

故. 第四佛子如來應正等下. 三輪平等. 釋上

於法平等. 等諸法故意輪等故. 何所疑哉.

文中二. 先別擧身等. 後類結顯多. 今初. 有

十三身. 前六等事. 次三等理. 次一等事理.

事事無□. 後三等因果. 略擧十三故結云

無量. 皆言量者. 是所等之八分量. 皆言等者.

卽能等之三輪等有二義. 一3者等彼事理

之量. 二*者等彼事理之體. 所以等者. 彼諸

理事卽我所證. 能所冥合彼尙卽我. 等之何

難. 是公聖人空洞無像物無非我. 會萬物

以成己也. 後佛子如所得下. 類結可知.

第五佛子如來成正覺下. 明因果交徹. 釋上

無二同一性故. 文中三. 初標次皆同下釋. 三

知一切下結. 今初. 八相之中. 略擧其二故

云乃至. 此文正同淨名云若彌勒得菩提

者. 一切衆生皆亦應得. 一切衆生卽菩提

相. 彌勒示迷此旨. 但謂理詰之言. 不知

眞得菩提. 實如所詰. 又前章以我等彼故.

遍同彼量. 今明以彼等我故全現我中. 是

下      欄

知一性平等. 反覆相成. 此中之成爲理爲

事. 若是事成. 何以釋云同一性故. 若是理

成. 何以此云成正覺耶. 入涅槃耶. 此是華

嚴大節圓宗之義. 不對諸宗難以取解.

然諸衆生. 若於人天位中. 觀之具足人法

二我. 小乘唯是五蘊實法. 大乘或說但心

所現. 或說幻有卽空. 人法俱遣. 或說唯如

來藏具□沙性德故. 衆生卽在纏法身. 法

身衆生義一名異. 猶據理說. 更有說言.

相本自盡性本自現. 不可說言卽佛不卽

佛等. 若依此宗. 舊來成竟亦涅槃竟. 非約

同體此成. 卽是彼成. 若爾何以現有衆生

非卽佛耶. 若就衆生位看者. 尙不見唯心

卽空. 安見圓敎中事. 如迷東謂西. 正執

西故若諸情頓破. 則法界圓現. 無不已成.

猶彼人悟西處全東. 若爾諸佛何以更化衆

生. 不如是知所以須化. 如是化者. 是究

竟化. 如是化者. 無不化時. 故下結云. 大悲

相續救度衆生.  隨門不同種種有異. 約成

佛門一切成也. 又此衆生乃是像上之[&FFFF]#. 令

其去[&FFFF]#則. 自見己佛. 亦見他成. 如第十段.

二釋中先總釋. 同一無性故得現成. 妄性本

虛生元是佛眞性□得非今始成. 故皆成也

次轉徵所無無何等性同菩提性故. 後釋

所無. 有十二句. 前四通生及佛. 次四4約

衆生. 後四唯約佛. 非獨妄空眞有. 亦非妄

有眞空. 以性融相法界圓現. 故由此無5說

成正覺.  又攝十二總爲六對. 一能相所

相對. 謂染相淨相相待有故. 念念之盡緣所

經數:一七三五

經名:大方廣佛華嚴經疏卷第五十

頁數:八八三

上      欄

盡故. 煩惱永盡本自盡故. 二滅對. 約凡

則本自不生卽涅槃相. 不復更滅故. 約佛

菩提非始生故. 何有滅耶. 三我非我對有

緣無主故. 我尙不可得. 非我何可得. 諸法

實相中. 無我無非我故. 四緣非緣對. 攬緣

生故. 緣尙不可得故. 五能所證對. 能證菩提

因所證故. 所證法界由智顯故. 六合不合

對. 虛空非合因有顯故. 所以性無. 成覺是

合. 理智契合卽爲緣起. 故非有也. 三結中.

物物無性故成種智. 證斯同體而起大悲.

一得永常故云相續. 又只由不知性. 故

敎化不絶. 第六佛子譬如虛空下. 明體離

虧盈. 釋上無相虛空無生. 故體無增減. 菩

提無相成不寧殊. 第七佛子假使下. 明相

無增減釋上無行. 湛然不異行豈能遷. 文

中三. 初擧喩同答. 以化現無形喩成不[&FFFF]#.

異. 化多心者. 喩修多因. 化成多佛喩證

多果. 次普賢下. [&FFFF]#善以合. 三佛子下. 結此

生後. 第八如來成正覺時下. 用該動寂釋

上無止. 不滯定故. 文中四. 初擧所依三昧.

覺不滯寂故名善覺. 覺彼一相故用爲方

便. 二入已下. 顯一身之用. 旣以一相爲方

便則物皆一相故. 一則現多. 三如一下. 類

顯餘身. 如來成正覺時. 布身雲於法界. 一

一皆是廣大之身. □如一身之現. 四佛子

下. 總結多門. 謂上來所現一定爲門餘定亦

爾. 定門旣然. 悲智總持等門亦爾. 故有無

量界矣. 是謂高而無上廣不可極. 第九佛

子至應知如來下. 明周于法界. 釋上無量

中      欄

無量有二. 一廣多無量. 一毛含多遍法界

故. 二無分量皆不生故文中三. 初明一毛

含多. 釋以不生故. 此與前1段分. 有分異.

又此唯現佛. 卽同類相望. 前通多類卽異

類相入. 又前則體遍應. 此則如理而含.

亦如理而遍. 二如一毛下. 類顯多毛. 但容

毛處卽是毛孔. 次徵意云. 身契無生. 可許

能含法界. 虛空無有能契. 何能亦含. 釋云.

無處至則無非佛身矣. 是謂大包天

地. 細入無間. 三隨其下釋疑. 疑云. 若爾何

以要就覺樹. 釋云. 隨機所能受耳. 是知

坐菩提樹多身頓成. 尙曰隨宜. 有頂鹿園

豈爲眞極. 第十佛子至應知自心下. 明普

遍諸心釋前二門. 卽分爲二. 初正明普遍.

釋上無際. 念念常成無際畔故. 後廣大下.

總結雙非. 釋上遠離二邊住於中道. 今初亦

二. 先指一心. 後如自心下. 例一切心. 前中

先標. 次徵後釋. 釋云不離者. 有二義. 一衆

生身心卽佛所證故. 二全卽佛菩提性故.

此卽他果在我之因. 非約因人自有佛性.

此文正2顯佛菩提故. 後總結雙非. 不離不

斷釋有二意. 一不離. 結上無處不有. 不斷

生下無有休息. 二不離者. 生佛非異故. 不

斷者. 生佛非一. 不同衆生可斷壞故. 是

名入不思議方便法門. 是以不得意者. 作

衆生思故是不可. 設作佛思. 是亦不可. 卽

亦不可. 非卽亦不可. 當淨智眼無取諸情.

第三總結. 卽最後佛子. 3今依此知映前十

門. 無幽不盡. 離此何有眞菩提耶. 後偈有

下      欄

六頌前十門. 初二次第頌初二門. 次三如

次頌六七八. 後一通頌四五九十. 以同是

普現無量義故. 其第三門. 但顯離言故略

不頌. 第八明出現轉法輪. 得大菩提理必

轉授. 長行中三. 初標徵次釋相. 後總結. 就

釋相中二. 先顯體用. 後顯所因. 今初分

三. 初法次喩後結勸. 今初. 文有九句. 減數

十也. 皆先標後釋. 前五顯體性寂寥. 後四

辨相用深廣. 前中一能轉心. 二所轉體. 三所

得果. 四能詮敎. 五所顯理. 夫轉法輪不過

此五. 今皆卽事契眞. 一能轉心者. 由知法

無起故. 正轉法時不起心念. 言我轉授前

人名心自在. 如是方爲眞能轉也. 二所轉

體者. 卽示勸證名爲三轉. 此三名輪者. □

障惱故. 言離邊者. 若有惑可□未離於

常. 無惑可□寧[&FFFF]#於□. 今永離斷常等邊.

方爲眞能斷所應斷. 知與證修亦然. 三所

得果者. 由斷惑故得離欲際. 由證性空本

無可離. 斯際亦遣. 四能詮敎者. 理假言詮.

今了本寂滅不可說故. 則終日言而未曾

言也. 五所顯理. 謂卽滅. 今了性淨涅槃

法本不然今則無滅. 方爲究竟之滅. 是知.

其輪本來常淸淨也. 後四相用深廣中. 一

觸言皆輪廣也. 二卽用而寂深也. 下二亦深

亦廣. 三一卽多而無主. 四卽橫□而□虛.

謂橫則無遺. 無所不轉故. □則無盡窮未

來故. 而不著內外. 則深廣無涯矣. 第二

佛子譬如下. 喩中文有二喩. 一文字無盡

喩. 喩第九無盡. 二遍入無住喩. 喩六七

經數:一七三五

經名:大方廣佛華嚴經疏卷第五十

頁數:八八四

上      欄

八用而常寂故. 於中有法喩合. 合中二. 先

合普入一切. 以上法中. 但云入一切言故.

今明入餘法則觸類皆法輪. 豈同三乘但

用佛聲爲輪等耶. 二一切衆生種種下. 正

合前文入一切語. 前五易故略不喩之. 第

三佛子下. 結勸可知. 第 二復次下. 顯法輪

1所因. 於中三. 先辨輪所起因. 因機差故. 若

離物機佛無說故. 次佛子如來下. 明因所

起輪. 物旣爲力不同. 敎須適宜差別. 於中

說法所依之定名者. 無□辯才無所怯畏.

得究竟者唯佛有故. 後能如是知下. 結其得

失. 2及第三總結文□可知. 偈有五頌分

二. 初二偈頌法輪體用. 後三偈頌法輪所

因. 第九出現涅槃. 轉化旣周安住□藏. 爲

物示滅故次明之. 然大涅槃蓋衆聖歸宗冥

會之所. 寂寥無爲而廣大悉備. 形名絶3□

識智難思. 今以無名强名亦爲五別. 一釋

名. 涅槃正名爲滅. 取其義類乃有多方. 總

以義□稱爲圓寂. 以義充法界德備塵沙

曰圓. 體窮眞性妙絶相累爲寂. 而言大

者. 橫無不包□無初際. 此約三德涅槃. 若

約義開略明三義. 一者體大. 自性淸淨故.

二者相大. 方便修淨累亡德備故. 三者用

大. 化用無盡故. 般者入義. 性入眞示現入

故. 若圓融無□卽大涅槃. 二出體性. 涅

槃旣妙絶常數. 恬□希夷. 雖[&FFFF]#出百非. 而

靡所不在. 今以義心不出三法. 卽摩訶般

若解脫法身以爲其體. 所以三者. □三

雜染故. 成智恩斷故. 成法門法性應化身

中      欄

故. 能證大智冥所證理累永寂故. 然此三

種. 不離一如德用分異. 卽寂之照爲般

若.  卽照之寂爲解脫. 寂照之體爲法身. 如

一明淨圓珠. 明卽般若淨卽解脫. 圓體法

身. 約用不同體不相離故. 此三法不縱不

橫不□不別. 如天之目如世之伊. 名□密

藏爲大涅槃. 三顯種類. 雖理無不統義類

塵沙. 今自陝之寬略分一兩. 或唯說一卽

大涅槃. 或說有二. 自有三門. 一餘無餘. 二

性淨方便淨. 三眞與應. 或分爲三. 此有二

種. 一約三乘. 二卽自性眞應. 或分爲四. 一

自性淸淨涅槃. 二有餘依. 三無餘依. 四無

住處. 有餘無餘義通大小. 今唯說大. 於三

種內不明二乘. 餘皆具論融而無□. 爲大

涅槃. 如文具之非體應滅. 四彰業用. 囊括

終古導達群方. 靡不度生靡不成就. 故

涅槃云. 能建大事則出現法門. 皆斯用也.

然諸門廣義備於別章. 略在文具. 第五釋

文中二. 先徵起後正顯. 正顯中十.  一體性

眞常. 二德用圓備. 三出沒常湛. 四虧盈不

遷. 五示滅妙存六隨緣起盡. 七存亡互現.

八大用無涯. 九體離二邊. 十結歸無住. 然

斯十段. 隨義雖殊皆含體用. 互相交徹顯

大涅槃. 今初分三. 初擧法勸知. 二如眞如

下. 指理同事. 三何以下. 釋顯同相. 今初. 根

本自性者. 卽下所列眞如等十. 爲眞應涅槃

之根本故. 體卽自性淸淨涅槃. 以出二□

名方便淨. 爲眞涅槃. 大悲應物亦自此流

故名爲本. 以是本故. 但了眞如卽了涅

下      欄

槃. 二指理同事中. 皆云如者如卽同義. 能

同涅槃通眞及應. 所同如等. 卽自性涅槃故.

上句皆有涅槃之稱. 4應眞無本應非不生.

何出現之爲妙. 故以本該末以體顯用

5令皆圓寂爲大涅槃. 所以列十名者. 欲

明究竟妙道. 窮理盡性無不同故. 德無盡

故. 十名已如前釋. 於中後二加際言者. 窮

眞於無眞. 爲眞如際等故. 三釋顯同相者.

向言亦如是者. 云何如耶. 故云如眞如等

不生滅故. 何以不生. 以但了因所顯非生

因所生故. 旣無有生亦非出障. 始旣無生

則永常不滅. 是知玄道存於妙悟. 妙悟在

於卽眞. 卽眞則生滅齊觀. 齊觀則彼此[&FFFF]#二

所以眞如與我同根. 法性與我一體. 眞旣不

滅應滅寧眞. 是知涅槃名滅者. 乃在於無

滅者矣. 第二佛子如來不爲下. 明德用圓備

者. 如來之身色相圓備. 常現大機前故. 文

中先標擧. 後徵釋. 標中約人顯實. 云不爲

菩薩 . 明說永滅是爲二乘. [&FFFF]#盡雙樹□爲

凡小. 據此亦名揀異陸斷. 後徵釋中文有

二重. 初釋之中自有二義. 一令稱實見受

用身. 卽同法身常住其前. 涅槃云. 涅槃不

空者. 謂有善色常樂我淨故. 因滅無常獲

此常故. 二於一念下. 令見三際應用. 亦 卽

是常. 故云皆如現在. 涅槃云. 吾今此身卽

是常身. 法身下. 開□檀座佛塔. 見三世佛

無涅槃者. 楞伽亦云. 無有佛涅槃. 無有

涅槃佛. 亦不起二不二想者. 遠離覺所覺

故. 謂旣知幽靈不竭妙色湛然. 三際大均.

經數:一七三五

經名:大方廣佛華嚴經疏卷第五十

頁數:八八五

上      欄

何生滅之動靜. 故不起二也. 亦不取此一

常. 故無不二也. 下重徵釋. 徵意云. 菩薩何

以能不起想. 釋云. 菩薩由了法空本無想

著故. 旣無心於動靜. 終不謂佛常與非常.

第三佛子諸佛如來下. 出沒常湛. 謂涅槃

無爲而無所不爲. 無不爲故能建大事. 不

□出沒. 以無爲故住淨法界. 體常湛然不

□出沒故. 顯[&FFFF]#爲生卽是有餘. 息[&FFFF]#爲

滅卽是無餘. 故餘無餘乃應物之假號耳. 體

性常湛. 故存不爲有亡不爲無. 是知寂然

不動未[&FFFF]#無爲. 應[&FFFF]#無方未[&FFFF]#有爲. 豈可

隨於見聞. 以滯殊應之[&FFFF]#. 第四佛子譬如日

出下. 虧盈不遷. 先喩後合. 然法身無像故.

無器而不形. 聖智無心故. 無感而不應. 像

非我有. 自彼器之虧盈. 心非我生豈普現

之前後. 故攝論第十頌云. 衆生罪不見如

月於破器. 遍滿諸世間. 由法光如日. 是以

經言非日咎也. 持戒器破定水無依. 菩提

器破智水寧止. 無信淸珠故. 心水渾濁何

由見佛耶. 然此中唯明現身. 卽是三德涅

槃所流大用. 亦涅槃攝. 若爾寧殊出現之身.

出現身以法身爲門而論眞應. 非無般若

解脫二德. 智慧日身無不照. 故永離戱

論. 卽解脫故. 醫王之喩卽示滅故. 此有般

若寧異菩提. 若分相說. 菩提爲能證智. 唯

是修生. 涅槃是所證理. 唯約修顯故. 涅槃

中說菩提. 必從生因所生. 涅槃必從了因

所顯. 若攝相說. 菩提是卽理之智. 涅槃是卽

智之理. 卽智之理. 不□摩訶般若. 卽理之

中      欄

智不□寂滅菩提智性本有. 亦是性淨涅

槃. 修顯亦方便淨. 隨一爲門則皆放盡卽

大涅槃眞菩提也. 今以涅槃收之. 非唯菩

提及身. 前後諸門皆從三德所流. 能建

大事. 第五佛子若有衆生下. 示滅妙存. 旣

爲物示滅卽體無滅. 第六佛子譬如火大

下. 隨緣起盡有喩合結. 合中以機喩薪.

以涅槃喩火. 衆生善根未熟. 可熟者成

正覺. 以熟之如爲火事. 若所應度者皆已

度竟. 則現般涅槃. 寂無所爲如火息滅.

故法華云佛此夜滅度如薪盡火滅. 然現滅

現生. 皆是涅槃大用. 故攝論第十名涅槃如

火. 旣起滅在緣. 則益不可盈. 損不可虧

云云. 自彼非佛然也. 第七復次佛子譬如

幻師下. 存亡亘現由順機故. 此滅彼存. 非

如來身不能長久. 前喩約見滅見成. 此喩

約常見不見. 第八復次下. 大用無涯. 謂正

1宗涅槃. 而便分身無邊. 窮於來際不動三

昧者. 究竟寂滅也. 由寂無動故. 無所不動

耳. 涅槃受純陀供處大同於此. 而佛數少

順機不同故. 第九佛子如來身者下. 體離

二邊. 身若是實有不可滅. 身若是虛何能

起滅. 若有方所此現彼無. 由非實故起滅

無□. 由非虛故能無不現. 無方所故感

處卽形. 本願力故化周法界. 隨堪度故見

則不同. 第十佛子如來住於下. 結歸無住.

上來九門. 初門多顯其體. 餘八皆體用雙明.

今此分二. 初至實際. 通結九門之體. 後爲

諸衆生下. 通結八門之用. 隨時示現正顯

下      欄

於用. 本願力故顯2用所因. 無有休息皆

窮來際. 不捨已下. 明用分齊. 誰獨非涅槃

而欲捨之耶. 是則初住寶際故不住生死.

後不捨衆生故不住涅槃. 由雙住故能俱

不住. 前卽大智後卽大悲. 3大悲般若常所

輔翼. 爲無住涅槃. 自性涅槃衆生等有. 二乘

無學容有前三. 唯佛世尊獨言具四. 故就

無住總以結之. 卽安住涅槃建大事也. 偈

文有六. 初偈頌第 四次4偈頌第六. 次*偈

頌第七. 次二*偈頌第八. 後偈頌第十. 初句

無生之生. 次句無滅之滅. 次句結歸涅槃

無名. 後句結其大用無盡. 此二無□是無住

義. 餘不頌者. 含在此中. 第十明出現見聞

親近所生善根. 前九門出現一期始終. 今

明於上見聞功深益遠奬物進修. 文中三.

初徵起次正顯. 後結示. 就正顯中分二. 先

明見聞信向益. 後見聞不信益. 前中先法後

喩. 法中先總後別. 今初. 見等如後喩合中.

後出生下. 別卽示不虛之相. 有十一句不

出智斷恩德思之. 第二喩中三喩. 喩其三

德. 初少服金剛喩. 喩於智德. 智慧破惑如

金剛故. 以有智慧者. 必無煩惱故不共

住. 第二少火燒多喩. 喩斷德. 性究竟者. 了

惑本寂故. 第三藥王遍益喩. 喩恩德. 種種

利生故. 文中先喩後合. 合中二. 先明爲

六根境界益. 合上藥王遍益. 六根皆通在

世滅後. 滅後亦有見故. 肉憶念等. 寶性論

中. 亦明如來與菩薩. 爲六根壞界. 大同

於此. 後若有衆生5供養如來所經土地下.

經數:一七三五

經名:大方廣佛華嚴經疏卷第五十

頁數:八八六

上      欄

明遺[&FFFF]#之益. 合上取彼地土. 所經土地猶

通現滅. 其塔廟者. 唯約滅後. 亦同法華乃

至擧一手等. 皆已成佛道. 第二佛子我今告

下. 明不信益者. 此明益深. 如來□密藏經

明. 罵藥服之得力. 罵比燒已還香. 罵佛猶

勝敬. 諸外道. 若爾豈無罵罪罵罪非無. 今

語遠益故. 法華云. 跋陀婆羅等. 罵常不輕

千劫於阿毘地獄受大苦惱華. 是罪已. 還

遇常不輕菩薩敎化. 涅槃喩以毒塗之鼓.

欲聞不聞無不死者. 故菩薩之名. 起自

聞謗之日. 謗尙遠益肉深信耶. 肉解行耶.

肉證悟耶. 弘持之者. 勉思此文. 第三佛子

至應如是下. 結示可知. 第二佛子如來下.

總以結酬揀喩異法. 上來性起請說因喩.

普賢依請明十出現. 皆借象取譬. 意顯佛

旨深玄. 深玄之旨尙不可以智知. 豈言象

之能及. 故令外1亡言象內絶思心. 則庶

幾於出現之旨. 大文等五佛子此法門下. 顯

名受持分. 於中分二. 先長行後偈頌. 今初.

準晉經. 此前有諸菩薩. 發二種問. 謂何名

此經. 云何奉持. 今但有答. 卽分爲二. 先顯

名後佛子此法門下. 明受持令知總名. 尋

名心旨識受持法. 依之修持故. 今初. 有十

名分爲五對. 一內深外絶對. 謂內證三德

□密藏故. 外則凡小不能測故. 二證寂開

智對. 三現果成因對. 謂性淨萬德卽是佛種.

今十門出現卽2是現義. 四越世順佛對. 世

尙不知安能破壞. 此十通是佛分齊境. 五

淨機演實對. 知生佛同源則能淨故. 隨緣

中      欄

不變之性諸佛本故. 而性相無□因果圓融

爲不思議. 過此更無爲究竟法. 前九別義

後一總該. 第二明受持中二. 先辨定法器

後是故菩薩下. 擧益勸修. 今初. 有法喩合.

法中二. 先標器非器. 非器不爲. 所謂權小

乘可思議乘. 歷次修故名餘衆生. 是器則

爲所謂圓機. 不揀凡聖趣向大乘. 揀於小

乘. 不思議乘揀於權乘. 一運一切運. 十信滿

心卽攝諸位. 圓融無□名不思議乘. 後此法

門下. 明受非受. 釋上爲不爲. 有圓信手能

受衆行故. 上爲之. 權小於斯不盡能受. 是

故不爲. 法集經云. 是經雖行閻色提. 於能

信深法者常住如是. 衆生心手中行亦有

以信解行證皆有手義. 以後後破前前亦

是一理. 第二喩可知. 第三合中以經合七

寶者. 若無此法非眞佛故. 生如來家. 合

第一夫人所生太子. 如來相者. 初心頓行

佛行故. 散滅有二義. 一不能信受則敎不

行故. 二不能修行則行不行故. 般若論云.

法欲滅時者. 修行滅故. 下釋散滅所由可

知. 第二擧益勸修中三. 初略標釋. 二佛子

設有下. 廣釋所由. 三佛子至成就如是功德

下. 總結成益. 就廣釋中二. 先反顯後順釋.

今初. 若不依此敎. 縱多劫修行尙非眞實.

肉能疾得菩提. 此中設有之言. 似當假設.

望慈氏[&FFFF]#善財言. 餘諸菩薩於百千萬億

那由他劫. 乃能滿足菩薩願行. 今善財一生

則能淨佛刹等. 斯則擧權顯實非假設

也. 若實有此不信人者. 爲在何位. 文無

下      欄

定判義當三賢. 以入證聖必信圓故. 若約

敎道三祇亦未入玄. 所以凡夫頓能信者.

宿因聞熏爲種別故. 今更不信當來豈聞.

第二若得聞下. 順釋中二. 先明聞信生家益.

後佛子3至聞此法亡則能下. 信聞成行益.

今初. 先明聞信. 後當知下成益. 生如來家

爲總餘句爲別. 別中一以如境爲家. 無性

論云. 生如來家者. 謂佛法界於此證會故.

名爲生家. 二以行法爲家具家法故. 三

以俗境爲家. 世親釋云. 由此能令諸佛種

性不斷絶故. 四遠離非家. 五以佛行爲

家. 十住毘婆沙第一云. 今此菩薩行如來

道相續不斷故. 廣如彼釋. 六菩薩法性爲

家亦是佛種性故. 亦同如來一如境故. 七淨

常佛家. 八住本佛家. 九總明因果事理無□

家. 前六自分家. 後三勝進家. 前來初住見心

性故. 故名生家 . 四地寄出世故. 生道品

家. 八地無功用故. 生無生法忍家. 今此通

三. 兼顯凡夫解心亦名生家. 因果無□故.

第二信聞成行益. 十句分爲五對無□. 一

卽觀不□於止. 二見佛不□入法. 三智行

法界不□起福. 四智不染世不□悲入.

五體絶三世不□用而□向. 不入而入釋

上入義. 不於已下. 復釋不入而入. 智體卽

如. 如外無法而可攀緣故. 無可入心行處

滅. 寂然無入不失照用故. □以一如而觀

諸法故名而入. 此二無□方爲眞入. 又一

卽是如. 便於一中已見一切. 第三總結可

知. 第二偈頌卽屬第十見聞之益. 不頌

經數:一七三五

經名:大方廣佛華嚴經疏卷第五十一

頁數:八八七

上      欄

顯名受持. 顯名受持後文自頌. 此頌應在

揀法異喩之前. 以前長行鉤鎖顯名. 亦是

見聞益故. 若□此偈於現瑞後. 與後偈相

續. 文理甚順. 四偈分二. 初一頌法說. 後三

如次頌前三喩. 大文第六現瑞證成. 於中

二. 先現瑞後證成. 今初先此界. 後類通. 動

刹等數皆廣多者. 法難思故. 二是時十方下

證成中1二. 先果人證. 後因人證. 所以具二

者法玄妙故. 因果交徹之法故. 因圓果滿之

法故. 前來諸會唯菩薩者. 唯因行故. 發心

品中唯果證者. 果之本故初心成佛難信受

故. 隨義各別. 所以互無唯斯具二. 今初

分四. 一現身. 二而作下[&FFFF]#說. 三佛子我等下

引說證成. 兼明結通所說. 一說一切說故. 3四

今此會下擧益證成. 於中四一得因位果滿

益. 一生得菩提故. 神通三昧卽十通十定

故. 二佛刹微塵下得發心益. 與遠記者

不期速成故. 又前明一生卽多之一. 此辨

多劫卽一之多. 旣一多圓融何定劫數. 妄

生多劫智日不遷. 苟執短長未期成佛.

同號佛殊勝境者. 緣佛出現境故. 三我等

下護持久遠益. 四如此下結益廣遍. 第二

爾時十方下因人證. 於中四. 一明集因. 前

果人證承前現瑞之因. 故略不[&FFFF]#. 今此顯

因果別故. 廣出集因文顯可知. 二十方各

過下明現身. 雖來自十方而周遍法界.

則來卽無來矣. 三示現菩薩下辨其德用.

十句文顯. 四以佛神力下發言誠證皆同普

者普法同故. 界佛名異者. 不失主伴故.

中      欄

普光明者. 常寂光土無不遍故. 佛名普幢

自在者. 本智高出無所不□. 事理無□故.

兼4亦結通所說. 大文第七爾時普賢下. 以

偈總攝. 文中二. 先[&FFFF]#意後正頌. 前中二. 先

說儀. 後欲重下辨意. 欲重顯前十門出現

故. 文有十句. 句各一門. 而約利生爲次不

等. 一成正覺. 二卽法輪. 三是見聞生善. 此

三正顯益故. 四卽出現之法. 是前總門. 五

卽是心約智顯故. 六卽圓音. 七卽境界. 境界

無量生光亦多. 八卽涅槃動寂自在. 大般涅

槃爲佛莊嚴故. 九卽是身約本說一故. 十

卽是行果中說因故. 後正頌中四頌. 初一頌

說分中結酬. 以此總包十段意故. 後三頌

顯名受持. 初句顯名. 餘皆勸持. 且分爲三.

初偈歎深難聞. 次一偈明5文由多善. 後偈

擧勝勸持. 然此一品文旨宏奧. 能頓能圓.

究衆生之本源. □諸佛之淵海. 根本法輪

之內更處其心生在金輪種中. 復爲嫡子.

妙中之妙玄中之玄. □居凡類之心. 少功而

能速證. 安得自欺不受. 長淪生死之中. 今

聞解能欣尤須自慶昔善. 出現品竟

大方廣佛華嚴經疏卷第五十

下      欄

大方廣佛華嚴經疏卷第五十一

唐淸□山大華嚴寺沙門澄觀撰

離世間品第三十八(已上入第五十三經)

初明來意. 來意有三一分來. 前明修因契

果生解分. 則於法起解. 今明託法進修成

行分. 則依解起行義次第故. 二會來者. 前

會因圓果滿生解之終. 此會正行處世無染.

通於始終故次來也. 三品來者. 前品出現之

果殊勝. 今明依彼起行圓融. 故次來也雖

一分一會一品是同. 所對旣殊. 來意亦別. 第

二釋名. 亦有三別. 一分名者. 沒彼位名但

彰行 法. 欲顯行位無□. 前後圓融. 故以名

也. 二會名者. 約法不異分名. 約處名三會

普光明殿之會. 第七重會會終歸始故. 雖

越四天同爲生解之會. 今復重會通對彼

分始終. 依解成行故會普光. 而前分生解

差別故. 寄歷處以顯淺深. 今分起行圓

融故. 一會□收因果. 亦表成行. 不離普

光明智故. 此中不隔餘處. 何有重會之

6義若約次第. 前時後時卽是重義. 若約圓

融. 就義名重故. 不動前二而升四天. 二

七相望亦何所隔. 明知. 約義亦猶燈光涉

入無□. 亦似燈炷重發重明. 約人名普慧

普賢問答之會. 三品名有二. 一得名. 二釋

名今初又二. 一異名. 下文十義至彼當辨.

有別行本名度世經. 度卽離義. 又有別行.

名普賢菩薩答難二千經. 此就能離人法

經數:一七三五

經名:大方廣佛華嚴經疏卷第五十一

頁數:八八八

上      欄

受稱. 二正辨本稱. 總由超絶世染. 故受

其名. 別有三義. 一約法. 二約行. 三約位. 約

法之中先世後離世. 有三類. 一約事相有

二世間謂器及有情. 此約依正分之. 二約

[&FFFF]#細亦二. 一有爲世間. 二無爲世間. 此約

分段變易分之. 以變易非三有攝. 名之無

爲. 故勝□云. 有爲生死無爲生死. 然[&FFFF]#細雖

殊體不出二. 三約染淨有三. 於初二中.

加智正覺示同世間. 不同世故. 如地論

辨. 二明離者. 離有二義. 一性離. 世間性空

卽是出世間故. 二明事離行成無染故. 力

林頌云. 三世五蘊法說名爲世間. 彼滅非世

問. 如是但假名. 滅通二義. 於事離中. 有似

離眞離分離全離. 次下當辨. 二約行者略

爲四句. 一隨二離三俱四泯. 言隨者. 凡夫

比溺世蘊非離非隨. 二乘無悲不能隨

世. 雖離非眞. 菩薩能隨方爲眞離. 故以

餘釋離. 二離者. 有大智故了世性離. 處而

不染亦異凡小. 三俱者. 悲故常行世間智

故不染世法. 旣以世與性離無二. 爲其

境故. 以悲智無二爲其行. 境行融通有其

五句. 一悲無不智則世無不離. 是以常在

世間. 未曾不出. 二智無不悲故. 離無不

世. 是以□越世表無不遊世. 三雙融故動

靜無二. 唯是一念所謂無念. 無念等故世與

出世無有障□. 四俱泯者. 謂境旣世與性

離形奪兩亡. 故1令悲智俱融二念雙絶.

又由境行相由形奪齊離. 則絶待離言. 融

前四句皆無障□. 方爲眞離世間也. 三約

中      欄

位者. 凡夫染而非離. 二者分離非眞. 謂果

離分段因唯事離. 非今所明. 菩薩具上眞

行可得名離. 而非究竟. 唯佛爲離故. 經

云. 佛常在世間而不染世法. 然今文中. 備

六位之行卽是行離. 行所依位卽是位離. 故

若事若理若因若果. 皆名離也. 二釋名者.

約法事離無他受稱. 離非世間卽相違釋.

若約性離. 通持業釋. 約行四句. 前三句俱

通持業相違二. 事理離故. 泯句□非六釋.

亦可持業泯卽離故. 第三宗趣. 頓彰六位

理事二離爲宗. 令體性離頓成眞離究竟爲

趣. 第四釋文. 長科十分. 一序分. 二三昧分.

三發起分. 四起分. 五請分. 六說分. 七結勸

分. 八現瑞分. 九證成分. 十重頌分. 今初有

三. 一器世間圓滿義如前釋. 二妙悟下智正

覺世間圓滿. 2與三不可說下衆生世間圓

滿. 二中明佛二十一種殊勝功德. 廣引諸

3論已見升兜率品. 今但略明. 初句爲總具

下二十一種功德. 故云妙悟皆滿. 後二行

下別. 於中前四自利餘皆利他. 前中一智

德. 二斷德. 三恩德. 四作用平等德. 今初二

行永絶卽於所知一向無障轉功德. 佛地

經名不二現行. 不字此宜言無. 卽永絶義.

謂佛智德離所知障. 非如聲聞極遠時處

等有不知. 故有知不知卽是二行. 今無不

知故云永絶. 二達無相法. 則於有無無二

相. 眞如最勝淸淨能入功德. 彼經名趣無相

法. 趣謂趣入卽此達義. 然無相法體卽眞

如. 無彼有無二相故名無相. 諸法中最淨

下      欄

無客塵. 令自他入勝於二乘. 名最勝淸淨.

三住於佛住者. 卽無功用佛事不休息功德.

世親釋云. 謂住佛所住無所住處. 此卽釋

經於此住中常作佛事無有休息. 此卽解

論. 四得佛平等卽於法身中. 所依意樂作事

無差別功德. 謂諸佛有三事無差. 一所依

智同. 二益生意樂同. 三報化作業同. 故云

平等. 五到無障處. 則修一切障對治功德.

世親4釋云. 謂一切時常修覺慧對治一切

障. 故此明覺慧爲能治. 一切障卽二障爲

所治. 六不可轉法. 卽降伏一切外道功德.

謂敎證二道他不能動故. 七所行無□. 卽

生在世間不爲世法所□功德. 謂利衰

等. 八法不能拘故. 八立不思議. 卽安立正

法功德. 謂安立十二分敎. 餘不能思故. 九

普見三世卽5授記功德. 謂記別過未皆如

現在故. 十身□充滿一切國土. 卽一切世界

示現受用變化身功德. 謂二種身遍二種

國. 故十一智□明達一切諸法. 卽斷疑功德.

謂自於一切境善決定. 故能決他疑. 十二

了一切行. 卽令入種種行功德. 二釋攝論

易故不解. 意云遍了一切有情性行. 隨根

令入故. 十三盡一切疑. 卽當來法生妙智功

德. 謂聲聞言其全無善根. 如來知其久遠

微善. 後當生故. 十四無能測身. 卽如其勝

解示現功德. 謂隨諸有情種種勝解. 現金

色等身. 雖現此身而無分別. 如末尼等故

無能測. 十五一切菩薩等所心智. 卽無量

所依調伏有情加行功德. 謂由無量菩薩

經數:一七三五

經名:大方廣佛華嚴經疏卷第五十一

頁數:八八九

上      欄

所依爲欲調伏諸有情故. 發起加行. 佛增

上力聞法爲先獲得妙智. 異類菩薩攝受付

囑. 展轉傳來相續無1間而轉. 由此證得一

切菩薩等所心智. 意云. 佛智爲一切菩薩等

所心故. 十六到佛無二究竟彼岸. 卽平等法

身波羅蜜多成滿功德. 平等卽無二義. 無二

法身爲波羅蜜多所依. 十七具足如來平等

解脫. 卽隨其勝解. 示現差別佛土功德. 此

中解脫卽是勝解. 隨物勝解所宜. 如來勝

解能現金銀等土. 佛佛皆然故云平等. 十八

證無中邊佛平等地. 卽三種佛身方處無分

限功德. 世親云. 謂佛法身不可分限爾所

方處受用變化. 亦不可說爾所世界. 十九

盡於法界卽窮生死際. 常現利益一切有情

功德. 二十等虛空界卽無盡功德. 謂佛實

智如空無盡故. 今經缺最後窮未來際. 總

別合有二十一句義如前說. 然佛地攝論

約受用身. 此約十身. 所以知者. 處摩竭提

國是變化土. 而歎受用功德. 明知二身二

國本相融故. 不要地前地上. 則五位通見

故. 第三衆生世間圓滿中二. 先擧數歎德.

後其名下列名歎德. 前則多人具德. 後則

勝人具德. 前中二先擧數揀定. 二悉具菩薩

下歎具勝德分三. 初總標. 二所謂下別顯.

後成就下總結. 別中十九句皆不出方便

智慧. 分二. 前十歎自分德. 後於一念下九

句勝進德. 今初前八皆有智慧方便. 依

體起用故. 前五以善能爲句首. 六知空不

壞業果. 七知根器別明識病. 八持法化

中      欄

之後二明有方便慧. 皆卽事歸實. 後勝進

中. 初句總明速成果智. 餘皆果智之用. 及

後總結文□可知. 第二列名歎德中二. 初列

名結數. 二皆悉下歎德. 文有十句. 初總餘

別. 別中一契理願圓普眼滿故. 二攝法上

首爲普化故. 三4受持正法有普慧故. 四

不斷佛種普見有性故. 五知佛化儀光普

徹故. 六示現成佛觀見無故. 七淨染機照

其源故. 八□他障有智幢故. 九證法界

覺法性故. 上之九句別明. 則初句爲願餘

八爲行. 通說則皆普賢願. 宿誓今滿故. 如

十大願. □普賢行現緣所作故. 故總句云

成就行願. 又此十句十人通具. 文云皆悉

成故. 亦句顯一人之德當釋名故. 故總句

爲普賢. 餘九如次前已配釋. 大文第二爾時

普賢. 下三昧分. 普賢入者是會主故. 說普

行故. 佛華嚴者. 萬行披敷嚴法身故. 卽以

法界行門心海爲體. 持無限故. 說法成行發

起爲用. 依此能故. 大文第三入此三昧時

下明發起分. 先明地動警群機故. 後顯出

聲令聞法故. 前皆有加而無發起. 此有發

起而無加分者. 前表解可從他故. 有他

加此表行由已立故. 自力發起. 又表行依

解起無別法故不加. 攝解成行亦須入

定. 聖旨多端不可一準. 大文第四然後從

下. 起分三義如前. 大文第五爾時普慧下請

分分三. 初5總標問意. 二佛子下正顯問端.

三善哉佛子下結請願說. 今初當機衆集說

法時至此爲問意. 何以前來諸會先問後定.

下      欄

今乃□此此有二意. 一說儀無定. 前表重

法感而後應. 此明悲深觀機欲說. 衆旣已

集故先入定令知說主. 二約所表則前明

從相入實. 以成正解. 此中依體起用以成

正行. 故不同也. 普慧問者. 稱法界慧能發

行故. 一人問者行獨已成非如解故. 第二

正顯問端中有二百句. 其別行. 度世經別

作六番問答. 番番之中皆先問次答. 後動地

現瑞. 顯益證成. 古來諸德皆依彼文用科

此經以爲六段. 初二十句問十信行. 二從

發普賢心下二十句. 問十住行. 三從力持

下三十句問十行之行. 四從如實住下二十

九句. 問十□向行. 五從身業下五十句. 問

十地行. 六從觀察下五十一句. 問因圓果

滿行. 其第四段中. 句雖三十以無□用一

句是總標虛句故. 此有五十一句. 此經總三

遍說六位. 此當第二約行說也. 以普賢行

該六位故. 故度世經初請云. 唯願解說諸

菩薩行. 從始至終令無疑故. 彼經雖不配

於信等. 旣云從始至終. 末後復明成佛. 則

知決是六位之行. 此經所以不問答相間

者. 意取位中之行不取位故. 如6下圓融.

若剋定約位. 何殊差別因果. 此經上下及

本業經等. 判於六位. 皆以信未入位十住

爲首. 謂三賢十聖等妙覺故. 今何以不開

等覺而取信耶. 此有深意. 彼及此前意在

於位. 取位成說. 成此意明於行. 故十信之

行正居行始. 等覺之位有其三義. 或攝屬

前十地勝進. 或攝屬後卽名佛故. 或別

經數:一七三五

經名:大方廣佛華嚴經疏卷第五十一

頁數:八九○

上      欄

開位無垢地故. 今爲說行攝屬因圓之中

故. 五十一句雖後四句屬妙覺位. 餘皆等覺.

若爾此中依言依菩提心等. 豈非發心住

耶. 此難尤非. 第二段初發普賢心豈非發

心住耶. 十信之初豈無發心耶. 故賢首云.

菩薩發意心菩提. 非是無因無有緣. 等正

是發心所依. 不究斯旨空張援據. 大文第

六爾時普賢菩 薩告下. 說分中二. 先總1告.

二佛子下正答. 答前門二百問. 問一答十以

顯無盡. 成其二千. 普賢勝行故. [&FFFF]#公云. 雲

興二百問甁瀉二千酬. 釋此二千略爲五

門. 一約因果. 二分行位. 三顯普別. 四明統

收. 五辨行相. 前問例此. 今初有四. 一約大

位前五2爲因. 後一爲果. 或後四門爲果餘

皆是因. 二約細辨. 一一皆徹佛果故諸文

末皆結得佛. 是則二千□通因果. 三或總

屬因普賢位行示成佛故. 四或皆屬果. 下

文多云雖得成佛不斷菩薩行故. 二分

行位者亦有四義. 一束行成位分. 成六分

故. 二總屬位收. 以行□是位中行故. 三總

屬行. 普賢行體不依位故. 四一行遍六位.

位位通修故. 如此無□方爲普賢行. 然文正

顯後二以攬行成位位虛行實故. 故問答

倂擧. 不分六番意在此也. 三普別者. 謂一

行相必遍一切. 然□不雜. 不雜故別義殊

分. 必遍故普義該攝. 猶如錦文衆色成文.

常普常別縷縷交徹非如繡. 成行法亦爾.

卽普是別卽別成普皆無障□. 若爾此則普

別具足. 何以獨名賢行耶. 非謂守普

中      欄

而不能別. 亦非作別而失於普. 實3謂能

別而不壞普. 故名普賢行也. 又普必有別

但語一別. 未必有普. 如一縷非錦非是錦

中縷故. 四統收攝者. 復有四重. 一以位收

位. 六位各各收一切位故. 一位卽具二千.

爲萬二千行也. 上云一地之中具足一切

諸地功德. 二以門收門卽二百門. 一一各

收一切門. 卽成二百. 二百爲四萬行. 三以

行收行一行具一切行. 則有二千箇. 二千

行成四兆行. 四以略攝廣. 此二千行下頌

結云. 如大地一塵. 以此一塵之略說不離

十方之廣地. 是故攝廣亦無不盡. 此乃等

無極之法界. 越無際之虛空. 下頌云. 虛

空可度量菩薩德無盡. 斯之謂矣. 五辨行

相. 卽隨文釋. 釋寄相別卽分六段. 今初二

百句. 答前信行二十句問. 文分三別. 初九門

明自分行滿. 二入諸菩薩下八門勝進行圓.

三差別智下三門. 明二行究竟. 今初一門一

類卽爲九段. 首明依者. 起行所依故. 謂依

託菩提心等成萬行故. 賢首品云. 菩薩發

意心菩提. 非是無因無有緣等. 然二百門

多分五別. 一總標二徵數. 三列釋四結數.

五顯修勝益. 或缺後二. 或缺第五至文當

知. 今此依中文具有五. 初二可知. 就列釋

中十句各先標名. 後釋義. 一依菩提心者.

十皆名依. 已爲衆行之首. 而菩提心復是十

中之初. 以是萬行之本故. 貫二千之首. 釋

云不忘失者. 忘失菩提心修諸善根. 則是

魔業故. 依斯不忘能成萬行. 此句爲總. 二

下      欄

上雖內有勝心. 若4外不依善友. 行亦善

成故. 大聖謂善財言. 心善知識是無上菩

提最初因緣. 釋云如一者. 若不心行符契

豈爲我友. 三若不增修善根遇友何益. 四

隨所修善須到彼岸. 五非獨十度觸境皆

通. 上四自利. 六願七行□通自他. 上皆依

法後三依人. 八勝侶智同. 九十唯佛究竟

爲所依處故. 淨心供養以成福德. 長[&FFFF]#慈

訓以成智嚴. 又前五自分後五勝進. 六廣

菩提心. 七廣5二四五. 後三廣第二四結可

知. 五顯修勝益者. 由依上十成佛大智.

爲一切所依斯爲勝益. 豈得不修故亦名

勸修. 第二奇特想者. 前依因緣以成諸行.

今依勝6想以攝善根. □妄想源次所依

故. □出常想受7奇特名. 卽上文中常欲利

樂諸衆生等利益之想也. 十中一以他善同

己者. 隨喜於他情無彼此故. 互爲主伴

相資益故. 同體性故. 卽我所行故. 自他相

卽故. 四六願行亦然. 二一女微善皆是佛因

故. 法華中擧手低頭皆已成佛. 三下至闡

提皆有佛性故. 五思益云. 知離名爲法故.

七諸性相法佛所證故. 文殊云. 我不見一

法非佛法者. 皆不可得故. 諸軌儀法皆佛所

流. 涅槃云. 外道之法. 亦如來正法之餘故. 八

因言契理. 而理非言故名言道. 九佛以覺

他圓滿故爲慈父. 十如來卽諸法如義故無

有二. 益中無想之想名善巧想. 第三十

種行. 依勝想之解造修大行. 想唯在心行

通三業. 空想不行亦無成8辦. 卽上文中